जामदा-भूतिया : 9 महिलाओं की मेडिकल जांच करवाई
पीएचक्यू द्वारा करवाई जा रही स्वतंत्र जांच के तहत शिकायतकर्ता महिलाओं को जिला मुख्यालय लाया गया
भास्कर संवाददाता | धार
जामदा-भूतिया में 25 जनवरी को दी पुलिस दबिश के मामले की जांच के लिए 9 महिलाओं की मेडिकल जांच शनिवार को दोबारा करवाई गई। महिलाओं को जिला मुख्यालय लाया गया। जिला अस्पताल में जांच हुई।
कार्रवाई पीएचक्यू द्वारा करवाई जा रही स्वतंत्र जांच के तहत की गई। जांच अधिकारी फायर सर्विस एसपी अंजना तिवारी मौजूद थीं। ये वे 9 महिलाएं हैं, जिन्होंने दबिश के दौरान पुलिसकर्मियों द्वारा दुष्कर्म करने के और अन्य आरोप लगाए थे। मेडिकल कराने लाए शैलेंद्र जादौन ने बताया न्यायालय में महिलाओं के 164 के तहत बयान हुए हैं। अनुसंधान के तहत ही तीन महिला डॉक्टरों की पैनल से मेडिकल जांच करवाई जा रही है।
सिंघार ने रंजना को भेजा 25 करोड़ की मानहानि का नोटिस
मामले की शुरुआात से चल रही गंधवानी विधायक उमंग सिंघार (कांग्रेस) और मनावर विधायक रंजना बघेल (भाजपा) की प्रतिद्वंद्विता जारी है। सिंघार ने उनके ऊपर रंजना द्वारा लगाए गए आरोपों को लेकर 25 करोड़ की मानहानि का नोटिस भेजा है। नोटिस बघेल के अलावा सरदार मेड़ा और मालसिंह चाकलिया को भेजा है।
awa_Deva hin_Deva bho_Deva hin_Deva hin_Deva hin_Deva hin_Deva